Kassai Lajos az 1980-as évek végén kezdte kidolgozni a lovasíjászat sport szabályrendszerét, míg 1994-ben Kaposmérőben, Magyarországon megszervezte az első lovasíjász versenyt, így megteremtve a modern kori lovasíjászatot.
1994 óta szerveznek az Original Kassai System keretein belül versenyeket, 2020-ig bezárólag 580 versenyt bonyolítottak már le. Jelenleg tizenhat országban működik az Original Kassai System alapján kiépült lovasíjász szervezet.
2008-ban rendezték Magyarországon az első Lovasíjász Világbajnokságot és Nemzetközi Bírók Világtalálkozóját a Kaposmérő melletti Kassai-völgyben. Ezeket az eseményeket kétévente rendezik meg, a következő időpontja: 2023. június 29 – július 1.
2011-ben a lovasíjászat bekerült a lovas szakágak közé és még ebben az évben a világon először Magyarországon a lovasíjászat része lett az egyetemi oktatásnak is.
2012 szeptemberében a Kassai-féle lovasíjász módszert felvették a Szellemi Kulturális Örökség Nemzeti Jegyzékébe.
2013-ban a Kassai-féle lovasíjász módszer a Hungarikum címet is elnyerte.
2020-ban Kassai Lajos alapító elnökként 27 Nemzetközi Bíró támogatásával megalapította a World Federation of Equestrian Archery szervezetet, melynek célja egyesíteni a lovasíjászokat egy hiteles, szakmai alapokon nyugvó, nemzetközi rendszer szárnyai alatt, hogy a sportág bekerülhessen az olimpiai sportágak közé. A szervezet központja Svájcban, az olimpiai sportágak központjában, Lausanne városában található.
2021-ben 11 Nemzetközi Bíró vezetésével működik az Original Kassai System alapján kiépült lovasíjász központ Magyarországon.
A Kassai Lovasíjász Iskola és a lovasíjász sportág központja a Kaposmérő melletti Kassai-völgy. A Kassai-völgy jelenleg a világ legjobban felszerelt lovasíjász központja, itt található a világ egyetlen fedett lovasíjász pályája.
További információ: